Fl-20 ta' Novembru 2017, il-Kunsill adotta regoli maħsuba biex jiffaċilitaw l- iżvilupp ta' suq tat-titolizzazzjoni fl-Ewropa. Ir-regoli l-ġodda jagħmlu parti mill-pjan tal-UE biex tiżviluppa unjoni tas-swieq kapitali kompletament operattiva sal-aħħar tal-2019 . L-iżvilupp ta' suq tat-titolizzazzjoni ser jgħin biex jinħolqu possibiltajiet ġodda għall-investiment u biex jipprovdi sors addizzjonali ta' finanzjament, b'mod partikolari għall-SMEs u n-negozji l-ġodda. "Dawn ir-regoli ser jgħinu biex tingħata ħajja ġdida lis-suq tat-titolizzazzjoni, u b'hekk tiżdied il-kapaċità għas- self lill-unitajiet domestiċi u lin-negozji ", stqarr Toomas Tõniste, Ministru għall-finanzi tal-Estonja, li bħalissa għandha l-presidenza tal-Kunsill. "Id-definizzjoni ta' mudell għal titolizzazzjonijiet sempliċi, trasparenti u standardizzati hija pass importanti li jibni fuq il-ħidma reċenti bil-għan li l-industrija tiġi rregolata u jiġu indirizzati r-riskji." Iż-żewġ regolamenti ġew adottati mingħajr diskussjoni f'laqgħa tal-Kunsill Affarijiet Ġenerali. Il-Parlament Ewropew ta l-opinjoni tiegħu fis-26 ta' Ottubru 2017. Dan isegwi minn ftehim li ntlaħaq mill-presidenza u l-Parlament fit-30 ta' Mejju 2017. Regolament tal-2017 dwar it-titolizzazzjoni u dwar kriterji għal prodotti sempliċi, trasparenti u standardizzati Din ir-riżorsa bħalissa hi disponibbli biss bil-lingwa jew il-lingwi li ġejjin: Regolament tal-2017 dwar ir-rekwiżiti kapitali għal pożizzjonijiet fit-titolizzazzjoni Din ir-riżorsa bħalissa hi disponibbli biss bil-lingwa jew il-lingwi li ġejjin: Unjoni tas-Swieq Kapitali: intlaħaq qbil dwar it-titolizzazzjoni (stqarrija għall-istampa, 30/05/2017) Ara l-paġna tal-laqgħa